**Nota informativă**

**la proiectul Hotărîrii Guvernului cu privire la modificarea**

 **unor hotărîri de Guvernului**

Prezentul proiect de Hotărîre a Guvernului are drept scop asigurarea executării prevederilor Art.XXXIV alin.(2) din Legea nr.288 din 15 decembrie 2017 pentru modificarea și completarea unor acte legislative.

În conformitate cu angajamentele asumate prin art.57 și anexa VI din Acordul de Asociere între Republica Moldova și Uniunea Europeană și Comunitatea Europeană a Energiei Atomice și statele membre ale acestora, care prevede apropierea legislației naționale la actele normative ale UE și de instrumentele internaționale și anume transpunerea Directivelor Uniunii Europene în domeniul impozitării indirecte, prin Legea nr.288 din 15 decembrie 2017 pentru modificarea și completarea unor acte legislative au fost operate modificări și completări în Codul fiscal nr.1163-XIII din 24.04.1997 în partea ce ține de accize.

Respectiv, prin Legea menționată supra au fost revizuite și introduse noțiuni noi, precum: antrepozitar autorizat și antrepozit fiscal.

Astfel, în vederea implementării Legii nr.288 din 15 decembrie 2017 și aducerii cadrului normativ în concordanță cu prevederile legii respective se propune modificarea și completarea Hotărîrii Guvernului nr.1123 din 28 septembrie 2006 pentru aprobarea Regulamentului privind restituirea accizelor și Hotărîrii Guvernului nr. 874  din  21.10.2014 pentru aprobarea Regulamentului privind procedura de beneficiere de scutirea de accize a distilatelor obținute pe bază de vin (distilatul pentru divin, distilatul de vin, distilatul de tescovină de struguri, distilatul de drojdie de vin, alcoolul etilic de origine vitivinicolă) și modul de evidență a acestor distilate expediate (transportate) din încăperea de acciz pentru utilizare în calitate de materie primă la producerea altor mărfuri.

Ţinînd cont de cele expuse mai sus, se consideră oportun aprobarea proiectului de hotărîre respectiv.

 **MINISTRU Octavian ARMAȘU**